Mandskabet på fiskerikontrolskibet "Nordsøen" opdagede søndag en omfattende olieforurening i Ålbækbugten syd for Skagen. Det skriver jp.dk. Besætningen fik øje på olieforureningen ca. otte sømil (ca. 13 km) fra land. Det lykkedes også for mandskabet at finde frem til synderen og få ham til at gå til bekendelse. Kontrolskibet fulgte oliepølen, der var 50 og flere hundrede meter bred. De tog prøver af olien, og på baggrund af disse oplysninger iværksatte MOCN en undersøgelse af hvilke skibe, der havde været i området, og på den måde fandt de frem til skibet. Skibsføreren på det pågældende skib erkendte, at man havde lukket olien ud. Og han accepterede en bøde, som allerede er fremsendt til rederiet. Kaptajn Bjarne Baagø Beck kalder udslippet for "en ret stor forurening". Der var tale om en let olie, formentlig dieselolie eller hydralikolie.

Opsummering:
Kontrolskib fangede synder, som stod bag omfattende olieforurening i Ålbækbugten syd for Skagen.